એક બાજુ શ્રદ્ધાળુઓની ગૌમાતા પ્રત્યેની ભક્તિ અને બીજી બાજુ ગંદકીથી ત્રાસેલા રહેવાસીઓ છે. સુધરાઈના અધિકારીઓને તો આમ પણ કામ કરવું નથી હોતું. એટલે એ પણ મસ્ત તમાશો માણી રહી છે. એના અધિકારીઓ ગાયો હટાવવા માટે કોઈ જ ઍક્શન લેતા નથી. શ્રદ્ધાળુઓ અન્યોની તકલીફ સમજતા નથી. તેમને તો ફક્ત રસ છે પુણ્ય કમાવામાં. આવી હાલતમાં સ્થાનિક રહેવાસીઓ બે વર્ષથી સુધરાઈ સામે લડતા હોવા છતાં કોઈ જ સકારાત્મક પરિણામ આવતું નથી.